Miličín

Miličín je mesto v Česku v okrese Benešov v Stredočeskom kraji. 1. januára 2012 tu žilo 859 obyvateľov, z toho 421 mužov a 438 žien, pričom priemerný vek v obci bol 42,7 roka (muži 40,7 roka, ženy 44,7 roka).

Nachádza sa v oblasti nazývanej Český Sibír. Vo vzdialenosti  južne leží mesto Tábor,  severozápadne mesto Sedlčany a  severovýchodne mesto Vlašim.

Dejiny 
Miličín vznikol ako osada na zemskej ceste a križovatke obchodných ciest. Prvá písomná zmienka o ňom pochádza z roku 1283, kedy je zmieňovaný Vilém z Miličína, priaznivec Záviša z Falkenštejna. Posledný príslušník rodu pánov z Miličína, Heřman, odkázal pred svojou smrťou v roku 1346 (padol v bitvke pri Kreščaku) Miličín Rožmberkovcom, v ich držaní zostal až do roku 1591. Práve v tejto dobe zažilo mestečko najväčší rozkvet. Darilo sa remeslám, v rokoch 1380 - 1384 bol postavený gotický kostol (v 18. storočí barokovo prestavaný), v roku 1392 tu bola založená škola, Rožmberkovci si tu postavili tzv. Rožmberský nocľažný dom. Od Rožmberkovcov má Miličín aj mestský znak (rožmberská ruža v striebornom poli, štít je zdobený tromi pštrosími perami). Veľkou ranou pre rozvoj Miličína bol požiar v roku 1644, kedy vyhorelo celé mesto okrem jedinej budovy. 

V 70. rokoch 19. storočia bola postavená železnica z Benešova do Tábora, ktorá sa Miličínu vyhýba, a tým sa hospodársky rozvoj mestečka takmer zastavil. Zhoršilo sa obchodné spojenie mestečka a furmanské remeslo zaniklo. Miestni ľudia sa začali živiť viac  poľnohospodárstvom.

Referencie

Pozri aj 
 Zoznam obcí v Česku

Iné projekty

Externé odkazy 
 Oficiálna stránka

Obce okresu Benešov